open-index/open-wikipedia-markdown huggingface dataset:
Valged roosid (album)

**"Valged roosid"** on Tarmo Pihlapi 1999. aastal ilmunud stuudioalbum, mis ilmus helikassetina ja CD-na.
 
Albumi andis välja Hitivabrik.

Albumil on 18 laulu, kogupikkusega 53 minutit 20 sekundi 

## Laulud
# Ei tea miks aeg kaob käest / Tarmo Pihlap, sõnad Juhan Sütt
# Valged roosid / Fred Spielman, sõnad Valli Ojavere 
# Öö langemas alla / F. Pfeil, sõnad Jüri Remmelgas
# Kaugel sinust ja kodumaast / Aimur Murd
# Kiigelaul / Rahvalik viis
# Meremehe tervitus kallimale / Emil Palm, sõnad Sergius Lipp
# One day when we were young / Dmitri Tiomkin, Johann Strauss, sõnad Oscar Hammerstein II
# Vana frakk / Domenico Modugno, sõnad Otto Roots
# Rooma kitarr / Eldo Di Lazzaro, sõnad Heldur Karmo
# Ema sünnipäev / Toivo Kärki, sõnad Erich Kumar
# La Paloma / Sebastián Iradier, sõnad Kustas Kikerpuu
# Kesk õitsvaid lilli / F.S.Zamecnik, sõnad rahvalik tekst
# Kaua ei mõelnud ma sulle / Lee Hazlewood, sõnad Kustas Kikerpuu
# Järve keskel / Ted Varnick / Nick Acquaviva, sõnad Heldur Karmo
# Toomemäel / Rahvalik viis, sõnad Jüri Remmelgas
# Miks vaatad täis igatsust teele / Vene rahvalik viis, tõlkinud Heldur Karmo
# Võta mind kaasa / Lee Hazlewood, sõnad Kustas Kikerpuu
# Sillad / Tarmo Pihlap, sõnad Heldur Karmo

## Välislingid
*http://erb.nlib.ee/?kid=12875399
54

**54. aasta** (**LIV**) oli 1. sajandi 54. aasta.

## Sündmused
* 13. oktoober – Suri Rooma keiser Claudius. Arvatakse, et ta mürgitati oma naise Agrippina poolt. Uueks keisriks sai Nero.

## Sündinud

* ...

## Surnud

* 13. oktoober – Claudius, Rooma keiser (sündis 10 eKr)
69

**69. aasta**

## Sündmused
* Rooma keisriteks olid üksteise järel Galba, Otho, Vitellius ja Vespasianus.

## Sündinud
* ...

## Surnud
* 15. jaanuar – Galba, Rooma keiser
* 15. aprill – Otho, Rooma keiser
* 22. detsember – Vitellius, Rooma keiser

## Vaata ka
*Asend nr 69
Soome tähestik

**[[soome keel|Soome]] tähestik** põhineb ladina tähestikul ja selle saksa ning rootsi täiendustel.

Soome tähestikus on 28 (+&nbsp;3) tähte:

:A, B, C, D, E, F, G, H, I, J, K, L, M, N, O, P, Q, R, S, T, U, V (W), X, Y, Z, Å, Ä, Ö.

Kolme tähte "Š", "W" and "Ž" ei peeta iseseisvateks tähtedeks ja nende tähtedega algavad sõnad järjestatakse vastavalt "S", "V" ja "Z" alla.

Tähte "Å" kasutatakse vaid rootsi nimede kirjutamiseks.

Tähti "C", "Q" ja "X" kasutatakse vaid võõrnimedes.

Tähti "B", "F" ja "G" kasutatakse võõrhäälikute märkimiseks.
68

**68. aasta**

## Sündmused
* Rooma keisriks sai Galba.
* Budism jõudis ametlikult Hiinasse: ehitati Valge Hobuse tempel.

## Sündinud
* ...

## Surnud
* 9. juuni – Nero, Rooma keiser (sündis 37)
Lordprotektor

**Lordprotektor** oli Inglismaa valitsejate tiitel aastail 1653–1659

## Lordprotektoreid
### Inglismaa
*1422–1429 John (Bedfori hertsog) ja Humphrey (Cloucesteri hertsog)
*1454–1455, 1455–1456, 1460 Richard (3. Yorki hertsog)
*1483 Richard (Gloucesteri hertsog)
*1547–1549 Edward Seymour (1. Somerseti hertsog)

### Šotimaa
*1515–1524 John Stewart (Albany hertsog)
*1543–1554 James Hamilton, Châtellerault' hertsog
 
### Inglismaa, Šotimaa ja Iirimaa
*1653–1658 Oliver
*1658–1659 Richard
Populatsioonidünaamika

**Populatsioonidünaamika** on bioloogia (täpsemalt ökoloogia) haru, mis tegeleb elusorganismide populatsioonide arvukuse muutumise seaduspärade uurimisega. Inimpopulatsiooni uurimisega tegelevat teadusharu nimetatakse seejuures tavaliselt **[[demograafia]]ks**. 

## Ajalugu
Populatsioonidünaamika on eksisteerinud üle 200 aasta (algust arvatakse tavaliselt Thomas Malthusest), kuigi lähiajal on matemaatilise bioloogia uurimisaines kõvasti laienenud. 

Esimeseks populatsioonidünaamika põhimõtteks peetakse Malthuse võrrandit kasutavat kasvuteooriat, mida ilmekalt kujutab Malthuse kasvumudel. (Põhimõtteliselt kasvab iga populatsioon niikaua, kuni loodus paneb endapoolsed piirangud, milleks on reeglina toiduvarud). 

Varases perioodis domineerisid demograafia-alased uuringud. 19. sajandil täiustasid ja parandasid Benjamin Gompertz ja Pierre François Verhulst Malthuse demograafilist mudelit. 

## Populatsioonidünaamika tänapäeval
Üldisema formulatsiooni pakkus välja 1959. aastal F. J. Richards, mille järgi Gompertzi, Verhulsti ja ka Ludwig von Bertalanffy mudelid katavad vaid spetsiifilisi juhtumeid üldisest formulatsioonist. Arvutimängud SimCity ja MMORPG Ultima Online, proovisid koos paljude teistega simuleerida mõningaid neist populatsioonidünaamikaist. 

Populatsioonidünaamika püüab uurida ka küsimusi, mis puudutavad vananevaid populatsioone või populatsiooni(de) lakkamist.

Populatsioonidünaamikaks nimetatakse marginaalseid ja pikaajalisi muutusi elusolendite arvukuses, kaaludes ja keskmises vanuses, ühes või mitmes populatsioonis, ja bioloogilisi ning keskkonnaprotsesse, mis neid muutusi mõjutanud on.

Kalade ja metsloomadega tegelevatel organisatsioonidel iseloomustavad populatsioone kolme tüüpi dünaamilised funktsioonid. Isendite tihedus populatsioonis mõjutab kõiki kolme dünaamiliste populatsioonide funktsioone.

* Suremus ja sündimus näitab reeglina, kui vanalt võib kalu võrkudega püüda ja loendada. 
    
* Kasvuprotsent näitab isendite suuruse ja pikkuse kasvu. Tähtsam on see kalakasvandustes, kus populatsiooni mõõdetakse tihti     biomassina. 
    
* Suremus, mis kaasab saagi koristusel kaasnevat suremust ja loomulikku suremust. Viimane hõlmab looduslikke kiskjaid, haigusi     ja vanadussurma.

Sisseränne ja väljaränne on samuti tähtsad populatsiooni arvukust mõjustavad protsessid.

Kõiki neid mõõdetakse, et määrata kindlaks kogutava saagi hulk, mis tähendab isendeid, keda võib populatsioonist eemaldada, mõjutamata populatsiooni pikemaajalist stabiilsust või keskmist populatsiooni suurust. Saak, mis mahub kogutava saagi piiresse loetakse kompenseeritavaks suremuseks, kuna välja püütud kalad asendavad neid surmi, mis muidu looduslikult toimuksid. Sellest piirist edasist püüki kutsutakse lisanduvaks suremuseks, lisana kõigile isenditele, kes muidu ehk loomulikku surma oleks võinud surra. Need väljendid ei ole ülima hea ja halva vasteteks populatsioonide majandamisel, näiteks, hirvede puhul üritab DNR nende arvukust vähendada, kuna jahimehed on hirvepullide arvukust tunduvalt vähendanud ja emaseid hirvi on ebaloomulikult palju.

## Vaata ka
*Demökoloogia
*Demograafia
*Lotka-Volterra mudel

## Viited
!!!

**!!!** on Ameerika Ühendriikide *[[dance-punk]]*i ansambel.

## Diskograafia
### Albumid
*!!! (ilmus 19. juunil 2001, CD/LP)
*"*[[Louden Up Now]]"* (ilmus 7. ja 8. juunil 2004, CD/LP)
**[[Myth Takes]]* (2007)
* *[[Strange Weather, Isn't It?]]* (2010)
* *[[THR!!!ER]]* (2013)
* *[[As If]]* (2015)
* *[[Shake the Shudder]]* (2017)
* *[[Wallop]]* (2019)

### Singlid ja EP-d
*"*Me and Giuliani Down by the School Yard(A True Story)*" (3. juuni 2003, 12", CD)
*"*Lab Remixes Series, Vol.2*" kaasategev Out Hud (17. veebruar 2004, 12", CD) 
*"*Pardon My Freedom*" (18. mai 2004,12")
*"*Hello? Is This Thing On?*" (24. juuli 2004, 12")
*"*Take Ecstacy With Me/Get Up*" (7. juuni 2005, 12", CD)
* Yadnus (2007)
* Jamie, My Intentions Are Bass E.P. (2010)
* MEGAMiiiX Vol.1: Shake Shake Shake (2018)
* Certified Heavy Kats (July 31, 2020
Autechre

**Autechre** on inglise elektroonilise muusika ansambel. Ansamblisse kuuluvad Rob Brown ja Sean Booth.

Kui 1990. aastate alguses ja keskel võis Autechre repertuaarist leida äratuntavaid meloodiaid, siis hiljem säilis peamiselt harmoniseeritud põhi, kuid kohati kadus seegi, jättes alles ainult rütmi, mis oma keerukuselt muutus sama raskesti kuulatavaks kui Stockhauseni või Cage'i minimalistlik muusika eelmise sajandi keskosas. Nõnda lähenes ansambel üha enam elektronmuusikale akadeemilises mõistes.

Rob ja Sean tutvusid ühise sõbra kaudu. Algul vahetati niisama lemmiksingleid ja muusikat, kuni tänu õnnelikule juhusele saadi keldriruumitäie analoogmuusikariistu. Juba enne keskkooli lõppu alustasid nad iseenda muusikaga eksperimenteerimist.

Esimesed katsed väikeste plaadifirmade kaudu oma muusikat avaldada kukkus masendavalt läbi. Kuni nad avastasid Warp Recordsi ja saatsid oma kassetid sinna. Sean ja Rob tundsid, et Warpi esimesed avaldatud plaadid artistidelt Sweet Exorcist, Nightmares on Wax, B12 andsid märku uue ajastu tekkimisest Suurbritannia teknomaastikul ning Autechrel võiks samuti olla oluline roll selle kujundamisel.

Juba debüütalbum "Incunabula" andis mõista, et mehed liiguvad mööda oma rada. Sellele järgnenud LP "Amber" kirjutas ansambli *[[ambient]]*-muusika ajalukku. 1995. aastal ilmunud "Tri Repetae++" lõi aga uppi kõik seni teknomuusikas kehtinud reeglid ning seda plaati peetakse senini Autechre geniaalseimaks saavutuseks.

## Diskograafia
### Albumid
*"Incunabula" (1993)
*"Amber" (1994)
*"Tri Repetae" (1995)
*"Chiastic Slide" (1997)
*"LP5" (1998)
*"Confield" (2001)
*"Draft 7.30" (2003)
*"Untilted" (2005)
*"Quaristice" (2008)
*"Oversteps" (2010)
*"Exai" (2013)

### Singlid ja EP-d
*"Basscad(Basscadetmxs)" (1993)
*"Anti-" (1994)
*"Garbage" (1995)
*"Anvil Vapre" (1995)
*"Keynell" (1996)
*"Envane" (1997)
*"Cichlisuite" (1997)
*"Whatever" (1998, Skam Records)
*"Peel Session" (1999)
*"EP 7.1" (1999)
*"EP 7.2" (1999)
*"EP7" (1999, Nothing, Warp)
*"Warp10+3 Remixes" (1999)
*"EP7(Import Bonus Track)" (2000, Import)
*"Peel Session 2" (2000)
*"Gantz Graf" (2002)
67

**67. aasta**

## Sündmused
* Sardiiniast sai Rooma provints.
* Nero käis Kreekas, kus ta osales olümpiamängudel.

## Sündinud
* ...

## Surnud
* Peetrus, Esimene Rooma paavst
* Gnaeus Domitius Corbulo, Rooma kindral (enesetapp Nero käsul)
66

**66. aasta**

## Sündmused
* Juutide mäss Rooma ülemvõimu vastu.
*22. september – imperaator Nero asutas Itaalia leegioni.

## Sündinud
* ...

## Surnud
* Petronius, vanarooma kirjanik
65

**65. aasta**

## Sündmused
* Gaius Calpurnius Piso vandenõu keiser Nero vastu

## Sündinud
* ...

## Surnud
* Lucius Anneus Seneca, vanarooma kirjanik, filosoof ja riigimees
* Lucanus, vanarooma kirjanik ja filosoof
64

**64. aasta pKr.**

## Sündmused
* Suur tulekahju Roomas. Nero alustas kristlaste tagakiusamist.

## Sündinud
* ...

## Surnud
* ...
Rõhk

**Rõhk** on füüsikaline suurus, mis väljendub pinnaühikule selle normaali sihis mõjuva jõuna. Kui jõud  mõjub ühtlaselt tasapinnale, siis võrdub rõhk mõjuva jõu ja pindala jagatisega:
: p = \frac{F}{S}\,,  
kus 
: p  on rõhk, 
: F  on tasapinnaga risti mõjuv jõud,
: S  on pindala, millele jõud mõjub. 

Rõhu tähis *p* tuleneb ladina keele sõnast *pressiō* (rõhk). 
Rõhu mõõtühikühik SI-süsteemis on paskal (njuuton ruutmeetri kohta). Kasutusel on ka teisi rõhuühikuid, näiteks USAs jõunael ruuttolli kohta (*pound-force per square inch*, tähis *psi*); atmosfäärirõhku mõõdetakse  torrides või elavhõbedasamba millimeetrites (mm Hg).

Rõhu mõõteriistad on manomeeter, baromeeter ja vaakummeeter.

## Rõhk eri keskkondades
Kui välisjõud mõjub tahkele kehale, siis annab keha rõhu edasi mõjuva jõu suunas. Vedelikud ja gaasid annavad neile mõjuva rõhu edasi kõikides suundades ühesuguselt.

## Vedeliku rõhk ühendatud anumates

Kuna vedelikus on samal sügavusel rõhk ühesugune, siis paigaloleva ühtlase koostisega vedeliku vaba pind on suvalise kujuga ühendatud anumates samal kõrgusel.

Kui ühendatud anumatesse valada erineva tihedusega vedelikke, siis jääb rõhk samal sügavusel ikkagi ühesuguseks, kuid vedelikusammaste kõrgused on erinevad.

## Vaata ka
* Hüdrostaatiline rõhk
* Õhurõhk
* Vedelikusamba rõhk
* Helirõhk
* Millimeeter veesammast

## Viited

## Välislingid
*   Rõhk ja üleslükkejõud
Louden Up Now

**"Louden Up Now"** on ansambli !!! album, mis paistab silma nii oma modernse lähenemisega punkmuusikale läbi *[[indie]]*- ja rokkmuusika kui ka terava poliitilise tekstiga, milles ei jäeta mainimata sõdu ega leppimatust Bushi ja Blairi poliitikaga.

Plaat on välja antud plaadifirma Warp Records poolt 7. juunil 2004 ning plaadifirma Touch and Go Recordsi poolt 8. juunil 2004.

## Lood
#"When the Going Gets Tough, the Tough Get Karazzee" – 6:17
#"Pardon My Freedom" – 5:51
#"Dear Can" – 4:37
#"King's Weed" – 1:19
#"Hello? Is This Thing On?" – 7:33
#"Shit Scheisse Merde, Pt.1" – 5:06
#"Shit Scheisse Merde, Pt.2" – 6:10
#"Me and Giuliani Down by the School Yard(A True Story)" – 9:03
#"Theme from Space Island" – 2:31
#"Shit Scheisse Merde, Pt.1" (instrumentaal) – 4:41
Sidur

**Sidur** on seade, mis on ette nähtud vedava võlli pöörlemise ülekandmiseks veetavale võllile. 

## Klassifikatsioon
### Töö iseloomu ja põhiotstarbe järgi

* Mittelülitatavad sidureid ei saa masina töötamise ajal lahutada.
* Lülitatavad sidurid võimaldavad võlle nii masina seisu kui ka töö ajal lahutada ja ühendada.
* Automaatsidurid ühendavad ja lahutavad võlle töörežiimi muutumisel automaatselt.
* Kaitsesidurid lahutavad võlle, kui masina normaalne töörežiim on rikutud.
Mõned sidurid töötavad üheaegselt nii kaitse- kui ka lülitavate siduritena.

### Ühenduse iseloomu järgi

* Jäigad – ei võimalda ühe võlli pöördumist teise suhtes.
* Elastsed – võimaldavad võllide pöördumist elastsete (kummist, metallist) vaheelementide deformeerimise arvel.
* Friktsioonsed – pöördemomendi kasvades üle kindla väärtuse on võllide suhteline pöördumine võimalik.
* Libisevad – võimaldavad pöördemomenti üle kanda ainult võllide nurkkiiruste erinevuse korral.

## Sidurite arvutus

Sidureid ei arvutata nimi-, vaid arvutusliku pöördemomendi järgi: Ma = kr Mn, kus Mn on võlli nimipöördemoment (Mn = N/ω); kr – režiimitegur, mis leitakse käsiraamatutes ja erialases kirjanduses toodud tabelitest vastavalt masina tüübile ja töörežiimile; kr = 1,25...5,0

### Režiimiteguri ''k'' väärtusi

## Siduripoolmete kinnitamine võllidele

Siduripoolmed kinnitatakse silindrilistele või koonilistele võlliotstele. Ühes suunas pöörlevate mõõdukalt koormatud võllidele (τ15 MPa) võllidel kasutatakse istu H7/n6.

Siduripool kinnitatakse silindrilisele võlliotsale hammasliitega, kui liistliite arvutus annab istamiskoha pikkuse > 1,5d. Hammasliide keskmestatakse välisläbimõõdu D järgi istuga H7/j6.

Siduripoolme kinnitamisel silindrilisele võlliotsale pressliitega ja sellelt mahavõtmisel võib tekkida raskusi, mida saab vältida koonilise võlliotsa kasutamisel. Siduripoolme surumine koonilisele võlliotsale tekitab liites suure pingu ja kindlustab siduripoolme täpse radiaal- ja nurkasendi võlli suhtes. Seepärast suure koormuse ning tõukelise, löögilise ja reversiivse töö korral eelistatakse sidurid istata koonilistele võlliotstele, kuigi neid on keerukam valmistada. Siduripoole istamisel võlliotsale tuleb tingimata rakendada telgjõudu.

Kindel on ka kinnitamine poldi ja mutriga.

Lühikese rummuavaga (l/d <0,8) ning siledale või hammasliitega silindrilisele võlliotsale istatud siduripoolme täpseks paigaldamiseks surutakse see mutriga vastu võlli õlgmikku. Sageli paigaldatakse siduripoolme ja laagrivõru vahele puks, mida ümbritseb kaelustihend.

Sidurit võib võlliotsale kinnitada veel seibiga, vedrurõnga vms taolise vahendiga.

## Vaata ka

* Autosidur
* Haakesidur
* Hammassidur
* Janney sidur
* Kruvisidur
* Masinaelement
* Willisoni sidur
62

**62. aasta**  (**LXII**) oli 1. sajandi 62. aasta.

## Sündmused
* 5. veebruar – Pompei linn sai kannatada tugevas maavärinas, mis võis olla ettekuulutajaks 17 aastat hiljem toimunud Vesuuvi vulkaanipurskele.

## Sündinud
* ...

## Surnud
* Aulus Persius Flaccus, rooma luuletaja
79

**79. aasta**

Sajandid: 1. sajand eKr - **[[1. sajand]]** - 2. sajand

Aastakümned: 20. aastad 30. aastad 40. aastad 50. aastad 60. aastad- **[[70. aastad]]** -  80. aastad 90. aastad 100. aastad 110. aastad 120. aastad

Aastad: 74 75 76 77 78 - 79  - 80 81 82 83 84
----

## Sündmused

*24. august – Vesuuvi vulkaanipurse mattis enda alla Pompei, Stabiae ja Herculaneumi linna.
* Titus sai Rooma keisriks.

## Sündinud

* ...

## Surnud

* 23. juuni – Vespasianus, Rooma keiser
* 15. aprill – Plinius Vanem, vanarooma kirjanik ja teadlane
* Linus, Rooma paavst
Kaiserslautern

**Kaiserslautern** on kreisivaba linn Saksamaal Rheinland-Pfalzi liidumaal.

Linnas elab umbes 98 500 inimest, kuid lisaks neile elab linnas ja selle lähiümbruses veel umbes 48 000 USA kodanikku (sõjaväelased, erusõjaväelased ja nende pere liikmed), sest linnas ja selle lähedal (Ramstein) on suured sõjaväebaasid.

## Ajalugu
Tänapäeva linna kohale rajas pärast 1152. aastat Friedrich I Barbarossa omale palee, mille juurde tekkis Lauterni asula. 1276. aastal sai Lautern linnaõigused ja 1375. aastal tänapäevase nime.

## Haridus ja teadus
Linnas on aastal 1970 asutatud Kaiserslauterni ülikool.

## Sport
Linn on tuntud jalgpalliklubi FC Kaiserslauterni kodulinnana.

## Viited

## Välislingid
* Koduleht
97

**97. aasta**

Sajandid: 1. sajand eKr - **[[1. sajand]]** - 2. sajand

Aastakümned:  40. aastad 50. aastad 60. aastad 70. aastad 80. aastad - **[[90. aastad]]** -  100. aastad110. aastad 120. aastad 130. aastad 140. aastad

Aastad:  92 93 94 95 96 - **97** - 98 99 100 101 102
----

## Sündmused

* Nerva nimetas Traianuse oma adoptiivpojaks ja järglaseks.
* Tacitus sai konsuliks.
* Hiina väed jõudsid Kaspia mere äärde.

## Sündinud

* ...

## Surnud

* ...
98

**98. aasta**

Sajandid: 1. sajand eKr – **[[1. sajand]]** – 2. sajand

Aastakümned:  40. aastad 50. aastad 60. aastad 70. aastad 80. aastad – **[[90. aastad]]** –  100. aastad 110. aastad 120. aastad 130. aastad 140. aastad

Aastad:  93 94 95 96 97 – **98** – 99 100 101 102 103
----

## Sündmused

* Traianus sai Rooma keisriks.
* Rooma ajaloolane ja kirjanik Publius Cornelius Tacitus mainib teoses "Germania" mitmete rahvaste seas ka "aeste" (*aostii*), arvatavasti balti hõime, kelle nimi võis hiljem üle kanduda eestlastele.

## Sündinud

* ...

## Surnud

* 27. jaanuar – Nerva, Rooma keiser

## Viited
99

**99. aasta**

Sajandid: 1. sajand eKr - **[[1. sajand]]** - 2. sajand

Aastakümned:  40. aastad 50. aastad 60. aastad 70. aastad 80. aastad - **[[90. aastad]]** -  100. aastad 110. aastad 120. aastad 130. aastad 140. aastad

Aastad:  94 95 96 97 98 - **99** - 100 101 102 103 104
----

## Sündmused

* Traianus saabus keisrina Rooma.
* Kušaani kuninga Kaniška saadetud delegatsioon jõudis Rooma.

## Sündinud

* ...

## Surnud

* ...
100

**100. aasta**

Sajandid: 1. sajand eKr - **[[1. sajand]]** - 2. sajand

Aastakümned: 50. aastad 60. aastad 70. aastad 80. aastad 90. aastad - **[[100. aastad]]** -  110. aastad 120. aastad 130. aastad 140. aastad 150. aastad

Aastad: 95 96 97 98 99 - **100** - 101 102 103 104 105
----

## Sündmused

* Põhja-Aafrikas rajati Rooma kolooniad Timgadis ja Lambaesis.
*Hadrianus abiellus Traianuse lemmiknõoga.

## Sündinud

* Marcus Cornelius Fronto, vanarooma grammatik ja retoorik

## Surnud

* Agrippa II, Juudamaa kuningas
SMASH

**"SMASH"** on Jackson And His Computer Bandi debüütalbum, mis avaldati 20. septembril 2005.

Plaadil on esitaja 4 aastat kogutud IDM- ja *[[house]]*-stiilis lood.

## Lood
# Utopia
# Rock On
# Arpeggio
# Minidoux
# Oh Boy
# TV Dogs (Cathodica's Letter), kaastegev Mike Ladd
# Hard Tits
# Teen Beat Ocean
# Promo
# Tropical Metal
# Headache
# Moto
# Fast Life
# Radio Caca
Jäävöönd

**Jäävöönd** ehk **jää- ja külmakõrbed** on loodusvöönd, arktilise ja antarktilise geograafilise vöötme osa.

See on Maa poolusi ümbritsev ala, kus maapind on kogu aasta jooksul kaetud lume ja jääga.

Jäävöötme koosseisu kuuluvad arktiline kõrb ja antarktiline kõrb.
96

**96** (**XCVI**) oli 1. sajandi 96. aasta.

## Sündmused
* 18. september – Nerva sai Rooma keisriks pärast seda, kui Domitianus vandenõu käigus tapeti.

## Sündinud

* ...

## Surnud

* 18. september – Domitianus, Rooma keiser 
* Statius, vanarooma luuletaja
Maleolümpia

**Maleolümpia** on võistkondlik maleturniir, mida korraldab Rahvusvaheline Maleföderatsioon (FIDE). Esimene ametlik maleolümpia peeti 1927. aastal, esimene naiste maleolümpia peeti 1957. aastal. FIDE ise moodustati 1924. aastal Pariisis peetud esimese mitteametliku maleolümpia lõpupäeval. Too võistlus organiseeriti ideega lülitada male Pariisi olümpiamängude kavva. Siiani ei ole male olümpiaalaks küll saanud, aga 1999. aastal võeti FIDE vastu Rahvusvahelise Olümpiakomitee liikmeskonda. 

## Maleolümpia toimumiskohad ja meeste võitjad

1976. aastal ei osalenud poliitilistel põhjustel Nõukogude Liit ja teised kommunistlikud riigid.
Võistluse toimumise aeg kattus praktiliselt ametliku olümpiaga. Turniiril osalesid peamiselt araabia maad. Ainsad riigid, kes osalesid nii maleolümpial kui ka alternatiivolümpial, olid Itaalia, Filipiinid ja Uruguay.

## Vaata ka
*Naiste maleolümpia
*Kirimaleolümpia
Nauru Bwiema

**"Nauru Bwiema"** ('Nauru laul') on Nauru Vabariigi riigihümn. 

Muusika autor on Austraalia lennuväemajor Laurence Henry Hicks ja sõnade autor Margaret Hendrie.

Hümn võeti ametlikult kasutusele 1968. 

## [[Nauru keel|Naurukeelsed]] sõnad

Nauru bwiema, ngabena ma auwe.
Ma dedaro bwe dogum, mo otata bet egom.
Atsin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeiyin ouge, Nauru eko dogin! 

### Vanas kirjaviisis
Naoero buiema, ñabena ma auwe.
Ma dedaro buã dogum, mo otata bet egom.
Atsin ñago buiãn okor, ama bagadugu
Epoa ñabuna ri nan orre bet imur.
Ama memak ma nan epodan eredu won eñiden,
Mijan aema ñeijin ouge,
Naoero eko tokin!

## Ingliskeelsed sõnad
Nauru our homeland, the land we dearly love,
We all pray for you and we also praise your name.
Since long ago you have been the home of our great forefathers
And will be for generations yet to come.
We all join in together to honour your flag,
And we shall rejoice together and say;
Nauru for evermore!

## Ligikaudne eestikeelne tõlge
Nauru, meie kodumaa, palavalt armastatud maa,
me palvetame sinu eest ja ülistame sinu nime.
Iidsest ajast oled olnud meie kangete esiisade kodu
ja jääd selleks tulevastes põlvedes.
Austame koos sinu lippu
ja rõõmustame koos, öeldes:
Nauru jääb igavesti kestma.

## Välislingid

*Nauru hümn MIDI-failina (paremal all pealkirja "MUSIC" all)
*Noodid nauru- ja ingliskeelse tekstiga
*Prantsuskeelsed sõnad
Münt

**Münt** (ka: *metallraha*) on kõvast materjalist (enamasti metallist) valmistatud rahamärk.

Mündi omapärast lõhna põhjustab ühend 1-okteen-3-oon. 

## Vaata ka

* Hõbemünt
* Vaskmünt
* Traatkopikas

## Viited
Kindral

**Kindral** ehk **täiskindral** on paljude riikide sõjaväeline auaste, mis on reeglina kõrgem kindralleitnandist ja madalam marssalist või sellele vastavast auastmest. Mereväes vastab sellele admiral. Mõistet "kindral" kasutatakse ka üldistavalt nende sõjaväelaste kohta, kellel on mõni kindrali auaste. Samuti on kindral vaimuliku ordu juht.

## Eesti

Kindral on Eesti kaitseväe kõrgeim auaste, millest madalam on kindralleitnant. Mereväes vastab sellele admiral.

### 1918−1940
Kindrali ja sellega võrdsele admirali auastmele võis ülendada sõjaväelasi, kes teenisid Sõjavägede Juhataja ametikohal. Kuni 1940. aastani teenis Eesti sõjaväes üks kindral.

### Alates 1991

## Ameerika Ühendriigid

Ameerika Ühendriikide maa-, merejala-, õhu- ja kosmoseväes on kindral (General – neljatärnikindral, NATO OF-9) kõrgeim sõjaväeline auaste ja neljast kindralite auastmest kõrgeim. Armees ja õhuväes on küll ka veel viietärnilised auastmed (armeekindral (General of the Army) ja õhuväekindral (General of the Air Force)), kuid neid antakse ainult sõja ajal. Merejalaväes viietärnilist auastet ei ole. Seega on kindral kõrgeim auaste, mida saab ohvitserile rahuajal anda.

Kokku on USA sõjaväes aktiivteenistuses kindraleid (kokku ühe-, kahe-, kolme- ja neljatärnikindraleid) lubatud olla jalaväes 231, õhuväes 198 ja merejalaväes 62; ainult kuni 25% tohivad olla kolme- või neljatärnikindralid. Ka neljatärnikindralite arv on rangelt piiratud: jalaväes 7, õhuväes 8, merejalaväes 2 ja kosmoseväes 1.

Sarnaselt eelneva, kindralleitnandi (kolmetärnikindral) auastmega on (neljatärni)kindrali auaste ajutine ja seotud vastava ametiga, auaste antakse ainult ohvitseri nimetamisel ametisse, mis auastet eeldab, ning kestab kuni ohvitseri ametist vabastamiseni, kuid ohvitser võib erru minna sellessamas auastmes. Kindralid nimetab ametisse ja auastmesse president, kandidaadid peavad olema vähemalt brigaadikindralid, presidenti nõustavad kaitseminister, väeliikide ministrid ja staabiülemad. Ohvitserid kinnitab ametisse senat. Enamus kindralite ameteid kestavad kolm aastat.

Kindral peab erru minema kõige hiljem pärast 40 aastat teenistust, kui tema teenistusaega ei pikendata, või kuu pärast oma 64. sünnipäeva, kuid kaitseminister saab seda pikendada kuni ohvitseri 66. ja president kuni 68. sünnipäevani. Et erru minna neljatärnikindrali auastmes, peab ohvitser auastmes olles sooritama vähemalt kolm aastat rahuldavat teenistust aktiivteenistuses.

## Leedu
Kindrali auaste (leedu keeles *generolas*) on Leedu maaväe kõrgeim auaste. See kehtestati 2023. aastal. Aukraad on madalam kindralleitnandist. Ainsana on auaste antud Leedu kaitseväe juhatajale Valdemaras Rupšysele, kellele see omistati 10. juulil 2023.

## Ukraina

Kindral on Ukraina relvajõudude kõrgeim auaste. 

## Pildid

Погон генерала ЗСУ (2020) 3 шт.svg|Ukraina relvajõudude kindralipagunid


## Vaata ka
*armeekindral
*kindralkapten
*kindralpolkovnik
*kindralsuperintendent
*ratsaväekindral
*suurtükiväekindral
*jalaväekindral
*kõrgemad ohvitserid
*kindralkuberner
Eduardo Schaerer

**Eduardo Schaerer Vera y Aragón** (2. detsember 1873 – 12. november 1941) oli Paraguay president 15. augustist 1912 kuni 15. augustini 1916.
Frederick Cook

**Frederick Albert Cook** (10. juuni 1865 Hortonville, New Yorgi osariik – 5. august 1940 New Rochelle, New Yorgi osariik) oli USA polaaruurija.

Tema vanemad olid saksa immigrandid Theodore ja Magdalena Koch (nii "Koch" saksa keeles kui "cook" inglise keeles tähendavad kokka).

Cook väitis, et ronis 1906 esimese inimesena maailmas Mount McKinley otsa. Hiljem selgus, et ta seda ei teinud. Sel põhjusel läks tal hiljem raskeks panna inimesi uskuma, et käis põhjapoolusel.

Väidetavasti jõudis ta 21. aprillil 1908 põhjapoolusele. Algul võeti teda kogu maailmas vastu kangelasena, kuid siis tekkis tal raskusi tõestamisega, et ta tõesti poolusel käis. Oma märkmed oli ta jätnud küti Harry Whitney juurde Gröönimaale, et need kelguga transportimisel kaotsi ei läheks, ent tema kaks kaaslast, eskimod, ajasid vastuolulist juttu.

Robert Peary, kes väidetavalt jõudis põhjapoolusele 6. aprillil 1909, oli nende eesotsas, kes süüdistasid Cooki pettuses. Samas, kui Whitney tahtis Parry laevaga Cooki märkmed USA-sse tuua, et nendega Cooki õigsust tõendada, keeldus ta Cooki märkmeid laevale lubamast ja need pole säilinud. Cooki täpne teekond on teadmata.

Süüdistused, mida Peary Cooki vastu esitas, käivad üldjuhul ka tema enese kohta. Ehkki teatmeteostes nimetatakse sageli Pearyt põhjapooluse avastajana, arvatakse tänapäeval, et Peary ei jõudnud niigi kaugele kui Cook.

Siiski oli Peary oma konkurendi mustamises edukam ja saavutas lõpuks selle, et 1923–1930 viibis Cook pettuse eest vangis. 1940, vahetult enne Cooki surma, andis president Franklin Roosevelt talle amnestia.

## Välislingid
*Frederick Cooki Ühing (inglise keeles)
Eusebio Ayala

**Eusebio Ayala** (14. august 1875 – 4. juuni 1942) oli Paraguay poliitik ja riigipea, kes oli Paraguay president aastatel 1921–1923 ja 1932–1936.

Tema teisel ametiajal toimus Chaco sõda (1932–1935) Boliiviaga, milles Paraguay saavutas otsustava võidu.

Ayalat peetakse üheks olulisemaks riigijuhiks Paraguay ajaloos, eelkõige tema rolli tõttu riigi mobiliseerimisel ja juhtimisel sõja ajal. Pärast presidendiameti lõppu kukutati ta sõjaväelise riigipöörde käigus ning elas hiljem eksiilis.
José Patricio Guggiari

**José Patricio Guggiari Corniglione** (17. märts 1884 Asunción – 30. oktoober 1957 Buenos Aires) oli Paraguay president aastail 1928–1932.

Ta sai hariduse õigus- ja sotsiaalteadustes. Aastatel 1908–1910 töötas ta advokaadina. Pärast seda asutas ta liberaalse partei ning 1912. aastal valiti ta kongressi liikmeks. 1920. aastal sai ta siseministriks.
Higinio Uriarte

**Higinio Uriarte y García** (11. jaanuar 1843 Asunción – 21. aprill 1909 Asunción) oli Paraguay poliitik ja riigitegelane. Ta oli Paraguay asepresident aastatel 1874–1877 ning president aastatel 1877–1878.

Uriarte tegutses riigi juhtkonnas pärast Kolmikliidu sõda, mil Paraguay seisis silmitsi poliitiliste ja majanduslike raskustega. Tema presidendiajal keskenduti riigi haldussüsteemi taastamisele ja siseolukorra stabiliseerimisele. Uriarte kuulus 19. sajandi lõpu Paraguay poliitilisse eliiti ning osales riigi taastamises pärast sõda.
Higinio Morínigo

**Higinio Morínigo Martínez** [ihh'iinio mor'iinigo] (11. jaanuar 1897 – 27. jaanuar 1983) oli Paraguay president aastail 1940–1948.

## Viited
José Félix Estigarribia

**José Félix Estigarribia Insaurralde** (21. veebruar 1888 – 7. september 1940) oli Paraguay president aastail 1939–1940.
Cándido Bareiro

**Cándido Bareiro Caballero** (27. oktoober 1833 Luque, Keskdepartemang – 4. september 1880 Asunción) oli Paraguay president aastail 1878–1880.

Ta suri pärast kaheaastast presidendiametis olekut 46-aastaselt äkilise haiguse tõttu.
Bernardino Caballero

**Bernardino Caballero de Añasco y Melgarejo** (20. märts 1839 – 26. veebruar 1912) oli Paraguay poliitik ja sõjaväelane.
Ta oli Paraguay president aastatel 1880–1886.

Caballero mängis olulist rolli Paraguay poliitikas pärast Kolmikliidu sõda ning oli üks riigi taastamise võtmefiguure. Ta kuulus Colorado parteisse ja oli selle üks rajajaid. Presidendi ametis keskendus ta riigi majanduse ja halduse taastamisele ning riigivõimu tugevdamisele.
Patricio Escobar

**Patricio Escobar Cáceres** (17. märts 1843 San José de los Arroyos – 19. aprill 1912 Asunción) oli Paraguay president aastail 1886–1890.

Ta oli sõjaväelane ning osales mitmetel missioonidel ja lahingutes, mille käigus sattus ka sõjavangi. 

Ta oli kaks korda abielus.

Presidendina väärtustas ta eriti hariduse arengut riigis.
Milo Butler

Sir **Milo Boughton Butler** (11. august 1906 – 22. jaanuar 1979 Nassau) oli Bahama kindralkuberner aastail 1973–1979.

Tema ausammas asub Nassaus parlamendihoone vastas ning teda on kujutatud Bahama 20-dollarilisel rahatähel.
Manuel Deodoro da Fonseca

**Manuel Deodoro da Fonseca** (5. august 1827 Alagoas, Alagoase provints; tänapäeval Marechal Deodoro, Alagoase osariik – 23. august 1892 Barra Mansa, Rio de Janeiro osariik) oli Brasiilia sõjaväelane ja esimene president. 

Ta oli kindral ning mängis võtmerolli Brasiilia keisririigi kukutamisel ja vabariigi väljakuulutamisel 15. novembril 1889. Pärast monarhia kaotamist asus ta juhtima ajutist valitsust ning nimetati ametlikult presidendiks 25. veebruaril 1891.

Samal aastal valiti Deodoro da Fonseca ka esimeseks konstitutsiooniliseks presidendiks pärast uue vabariikliku põhiseaduse vastuvõtmist. Tema ametiaeg jäi siiski lühikeseks: ta astus tagasi juba 23. novembril 1891 poliitilise surve ja sisepoliitiliste pingete tõttu.

Deodoro da Fonseca pärines sõjaväelaste perekonnast ja oli varem võidelnud mitmes sõjalises konfliktis, sealhulgas Paraguay sõjas (1864–1870). Tema juhtimisel algas Brasiilias üleminek keisririigist vabariigiks.

Tema auks nimetati hiljem tema sünnilinn Marechal Deodoroks.

## Viited
Floriano Peixoto

**Floriano Vieira  de Araújo Peixoto** (30. aprill 1839 Maceió, Alagoase provints – 29. juuni 1895 Barra Mansa, Rio de Janeiro osariik) oli Brasiilia sõjaväelane ja riigitegelane, kes oli riigi teine president. Ta oli ametis 23. novembrist 1891 kuni 15. novembrini 1894.

Peixoto oli elukutseline sõjaväelane ja saavutas kindrali auastme. Ta oli Brasiilia esimese presidendi Manuel Deodoro da Fonseca asepresident ning sai presidendiks pärast Deodoro tagasiastumist. Tema valitsusperiood langes aega, mil Brasiilia vabariik oli veel noor ja ebastabiilne. Selle aja jooksul toimusid mitmed poliitilised kriisid ja mässud, sealhulgas tuntud mereväe ülestõus Revolta da Armada.

Peixoto juhtis riiki tugeva käega, mistõttu teda hakati kutsuma ka "Vabariigi raudseks meheks" (O Marechal de Ferro). Tema valitsemine aitas kaasa riigi stabiliseerimisele, kuid teda kritiseeriti autoritaarsete võtetega valitsemise eest.

Pärast presidendiametist lahkumist taandus Peixoto poliitikast. Ta suri 1895. aastal.
Prudente José de Morais Barros

**Prudente José de Morais e Barros** (4. oktoober 1841 Itu, São Paulo osariik – 3. detsember 1902 Piracicaba, São Paulo osariik) oli Brasiilia president 15. novembrist 1894 kuni 15. novembrini 1898. Ta oli Brasiilia kolmas president, esimene tsiviilisik selles ametis ning esimene, kelle valis otsevalimistel rahvas.

Tal oli õigusteadusharidus. Poliitikasse läks ta 1865. aastal.

Aastatel 1891–1894 oli ta senati esimees ja enne seda São Paulo osariigi kuberner.

Tema auks on nimetatud Presidente Prudente linn.
Manuel Ferraz de Campos Sales

**Manuel Ferraz de Campos Sales** (vanas kirjaviisis *Salles*; 15. veebruar 1841 – 28. juuni 1913) oli Brasiilia president ajavahemikus 15. novembrist 1898 kuni 15. novembrini 1902. Ta oli riigi neljas president pärast Brasiilia vabariigi väljakuulutamist 1889. aastal.

Campos Sales oli jurist ja poliitik, kes kuulus konservatiivse partei ridadesse. Tema presidendiajal keskenduti eelkõige riigi rahanduse stabiliseerimisele, võlgade restruktureerimisele ning majanduse tugevdamisele pärast 1890. aastate finantskriisi. Samuti edendati föderaalse valitsemisstruktuuri arengut ja sisepoliitilist stabiilsust.
Nilo Peçanha

**Nilo Procópio Peçanha** (2. oktoober 1867 – 31. märts 1924) oli Brasiilia president 14. juunist 1909 kuni 15. novembrini 1910.
Hermes da Fonseca

**Hermes Rodrigues da Fonseca** (12. mai 1855 São Gabriel – 9. september 1923 Petrópolis) oli Brasiilia president 15. novembrist 1910 kuni 15. novembrini 1914.
Venceslau Brás Pereira Gomes

**Venceslau Brás Pereira Gomes** (vanas kirjaviisis *Wenceslau Braz*; 26. veebruar 1868 Brasópolis – 15. mai 1966 Itajubá) oli Brasiilia president 15. novembrist 1914 kuni 15. novembrini 1918.

26. oktoobril 1917 kuulutas ta sõja Saksamaale.
Francisco de Paula Rodrigues Alves

**Francisco de Paula Rodrigues Alves** (7. juuli 1848 – 16. jaanuar 1919) oli Brasiilia president 15. novembrist 1902 kuni 15. novembrini 1906.

Ta valiti presidendiks ka 1918. aastal, kuid ei olnud tervislikult võimeline ametisse astuma.
Afonso Augusto Moreira Pena

**Afonso Augusto Moreira Pena** (30. november 1847 – 14. juuni 1909) oli Brasiilia president 15. novembrist 1906 kuni surmani.
Epitácio da Silva Pessoa

**Epitácio Lindolfo da Silva Pessoa** (23. mai 1865 – 13. veebruar 1942) oli Brasiilia jurist ja riigitegelane, kes oli Brasiilia president 28. juulist 1919 kuni 15. novembrini 1922.

Enne presidendiks saamist töötas ta juristina ning oli mitmel riiklikul ametikohal, sealhulgas justiitsminister. Ta esindas Brasiiliat ka 1919. aasta Pariisi rahukonverentsil.

Tema ametiajal püüti parandada riigi rahandust ja arendada taristut. Pärast presidendiametit tegutses ta kohtunikuna Rahvusvahelises Kohtus Haagis.
Artur da Silva Bernardes

**Artur da Silva Bernardes** (8. august 1875 – 23. märts 1955) oli Brasiilia president 15. novembrist 1922 kuni 15. novembrini 1926.
Washington Luís Pereira de Sousa

**Washington Luís Pereira de Sousa** (vanas kirjaviisis **Luiz** 26. oktoober 1869 Rio de Janeiro osariigis Macaés – 4. august 1957) oli Brasiilia president 15. novembrist 1926 kuni 24. oktoobrini 1930.

Ta pärines Portugali mustlastest.

Ta kolis São Paulosse, kus sai juristiks. Ta valiti 1920 São Paulo osariigi kuberneriks (oli ametis kuni 1924) ja 1926 Brasiilia presidendiks.

Ta oli Brasiilia esimese vabariigi viimane president. Esimest vabariiki iseloomustas koronelismiks nimetatav poliitika, mis põhines patrooni ja kliendi suhetel: patroon jagas klientidele nende lojaalsuse eest mitmesuguseid hüviseid. Kogu võim oli koondunud oligarhide kätte, kelleks maapiirkondades olid põhiliselt kohviistanduste omanikud. Neid kohalikke võimureid, kes sageli olid läbinisti korrumpeerunud, nimetatigi koronelideks.

See süsteem hakkas ajale jalgu jääma ja 1929 puhkes kriis, kus president kaotas peaaegu kogu toetuse. Ta valis oma ametijärglaseks oma sõbra, São Paulo osariigi kuberneri Júlio Prestese, kes valitigi 1. märtsil 1930 uueks presidendiks, kuid ei jõudnud võimu üle anda. Prestese ametissevannutamine oli ette nähtud 15. novembril 1930, kuid 3 nädalat varem toimus 1930. aasta revolutsioon, mis tõi võimule Getúlio Vargase, kes oli võimul 1930–1945 ja uuesti alates 1951 kuni oma surmani 1954.
Harakiri

**Harakiri** (jaapani keeles 腹切, 'kõhu lahtilõikamine') on Jaapani kultuuris rituaalne enesetapp läbi kõhu lahtilõikamise. Terviklikku rituaali, mis hõlmab halastusaktina tihti ka näiteks kolmanda isiku (*[[Kaishakunin]]*) poolt enesetapja pea maha löömist, nimetatakse **seppukuks**. "Harakiri" viitab ainult enese kõhu lahtilõikamise aktile, mis võis lisaks mõningatel juhtudel toimuda karistusena ka seppuku rituaalist eraldiseisvana.

Seppuku oli feodaalses Jaapanis (1192–1868) suhteliselt laialt levinud, kuuludes *[[bushidō]]* koodeksi ja sõdalase distsipliini koosseisu. Samuraile oli seppuku võimalus surra demonstreerides au, julgust, lojaalsust ja iseloomu kas alternatiivina vääritule surmale vaenlase kätes või karistusena millegi eest. Hiljem, eeskätt Shōwa ajastul (1926–1989) hakkasid seda praktiseerima ka teised jaapani inimesed,, näiteks sõjaväeohvitserid Teise maailmasõja lõpus, et iseenda või oma perekonna auväärsust kaitsta.

Esimese kirjalikest allikatest teadaoleva seppuku pani 1180. aastal Uji lahingu ajal toime luuletaja Minamoto no Yorimasa. Samas on arvatud, et harakiri võis 1170. aastal teha ka Hōgeni ülestõusu järel pagendatud samurai Minamoto no Tametomo. Pagendamisel lõikas Tametomo alistanud väejuht Taira no Kiyomori ta vasaku käe kõõlused läbi, halvates Yametomo võimekuse vibu lasta.

## Vaata ka
* Jauhar
* Puputan

## Viited

## Välislingid

*Seppuku (Veidi põhjalikum allikartikkel.)
*VSL, seppuku, eki.ee
*Seppuku (inglise keeles)
*Harakiri ehk seppuku
Getúlio Vargas

**Getúlio** Dornelles **Vargas** (19. aprill 1882 São Borja, Rio Grande do Sul – 24. august 1954) oli Brasiilia riigipea 3. novembrist 1930 kuni 29. oktoobrini 1945 ja 31. jaanuarist 1951 kuni surmani. 

Aastatel 1930–1934 oli ta ametlikult ajutise valitsuse juht, alates 20. juulist 1934 riigi president.

## Elulugu

Vargas pärines põlisest gautšode perekonnast. Algul teenis ta sõjaväes, siis hakkas õppima õigusteadust. Poliitikas alustas ta tegevust vabariiklasena, valiti Rio Grande do Suli parlamenti ja hiljem esindajatekotta, saades oma osariigi esindajaks kongressis. Lühikest aega oli ta rahandusminister president Washington Luisi valitsuses, ent astus ametist tagasi, et kandideerida oma osariigi valitsusse Liberaalse Alliansi esindajana. Rio Grande do Suli osariigi valitud kubernerina rajas ta tugeva opositsioonilise liikumise keskvõimu vastu ja lõpetas korruptsiooni valimistel üldise ja salajase hääletamise kehtestamisega.

1930 kandideeris ta Brasiilia presidendiks ja sai vaieldava kaotuse senise presidendi Luisi soosikult Jorge Presteselt. Valimistulemuste võltsimine oli tollal Brasiilias üldine. Sõjavägi, kes Brasiilias on alati poliitiliselt aktiivne olnud, korraldas riigipöörde ja kuulutas Vargase presidendiks; Prestes ei jõudnudki ametivannet anda.

See tähendas nii-öelda vana vabariigi lõppu, mis oli rajatud peamiselt paulistide (kohvitootjate) huvidele. Vargas esindas jõukate natsionalistlike ja antikommunistlike töösturite huve. Tema Liberaalne Allianss pooldas liberaalseid reforme vabaturumajanduse arendamiseks.

Vargas kehtestas autoritaarse režiimi, milles võttis eeskuju fašismist. Selleks muutis ta 1934 põhiseadust. Sõjaväe toel valitses ta 15 aastat järjest, mis oli Ladina-Ameerika kohta pikk aeg. Ta surus maha kõik mässud: nii paulistide (1932), kommunistide (1935) kui ka fašistide mässu (1938). Tal ei olnud kindlat programmi riigi arendamiseks, kuid tema ajal ja suuresti tänu temale muutus Brasiilia põllumajandusriigist tööstusriigiks.

Ta lõpetas elu enesetapuga, sest ei tahtnud täita armeejuhtide nõudmist tagasi astuda.

## Tunnustus
*1937 – Valge Roosi Rüütliordu Suurrist ketiga
Roberto Ortiz

**Jaime Gerardo Roberto Marcelino María Ortiz Lizardi** (24. september 1886 Buenos Aires – 15. juuli 1942) oli Argentina president 20. veebruarist 1938 kuni 27. juunini 1942.
Pedro Aguirre Cerda

**Pedro Aguirre Cerda** (6. veebruar 1879 – 25. november 1941) oli Tšiili president 24. detsembrist 1938 kuni surmani.
Tiburcio Carías Andino

**Tiburcio Carías Andino** (1876–1969) oli Hondurase president 1. veebruarist 1933 kuni 1. jaanuarini 1949.
Arturo Alessandri Palma

**Arturo Fortunato Alessandri Palma** (20. detsember 1868 – 24. august 1950) oli Tšiili president 23. detsembrist 1920 kuni 12. septembrini 1924, 12. märts kuni 1. oktoobrini 1925 ja 24. detsembrist 1932 kuni 24. detsembrini 1938.

Ka tema poeg Jorge Alessandri Rodríguez oli Tšiili president.
Biosfäär

**Biosfäär** ehk **elukond** on Maad ümbritsev elusloodust sisaldav kiht. Biosfäär hõlmab litosfääri, pedosfääri, atmosfääri ja hüdrosfääri.

Vladimir Vernadski järgi on biosfäär elu poolt kujundatud ja keemiliselt ümberkorraldatud aine sfäär planeedi ümber.

Termini "biosfäär" võttis aastal 1802 kasutusele Jean-Babtiste Lamarck (raamatus *Hydrogéologie*). 1875. aastal kasutus seda Eduard Suess.

## Vaata ka

*atmosfäär
*hüdrosfäär
*litosfäär
*noosfäär
*pedosfäär
*semiosfäär
*suletud ökosüsteem
*ökosfäär
*ökosüsteem

## Viited
Eiffeli torn

**Eiffeli torn** (prantsuse *La tour Eiffel*) on Pariisi tuntuim ehitis ja populaarseim turismiatraktsioon. Teraskonstruktsiooniga torn on saanud nime kogu projekti juhtinud ettevõtja Gustave Eiffeli järgi, arhitekt oli Stephen Sauvestre. Ehitamist alustati 1887 ja torn valmis 1889. aasta Pariisi maailmanäituseks, et tähistada Prantsuse revolutsiooni 100. aastapäeva. 

Torn on tänapäeval 330 meetrit kõrge ja kaalub 7300 tonni. Eiffeli torn oli 300 meetri kõrgusena 41 aastat maailma kõrgeim ehitis (1889–1930). Aastal 2022 paigaldati tornile digitaalside antenn, mis tegi torni kõrguseks senise 324 meetri asemel 330 meetrit.

Pärast ehitamist peeti torni väga inetuks ja häbiväärseks. Torni omandiõigused pidid vastavalt lepingule minema 20 aasta möödumisel torni rajamisest (1909) Pariisi linnale, kes lubas selle kohe lammutada. Torni ehitamise tingimuseks oligi, et see peab olema kergelt lammutatav.

Vahepeal oli aga leiutatud raadio. Prantsuse armee oli selleks ajaks torni tippu paigaldanud saatja ja vastuvõtja, mis oli spionaaži jaoks ülitähtis. Seetõttu oli sõjaväe juhtkond otsustavalt lammutamise vastu. Pärast Esimest maailmasõda, kus torn end spionaaži kohalt õigustas, pole torni lammutamise ideel enam laiemat kõlapinda olnud.

2004. aastal külastas torni üle 6,2 miljoni inimese. 2002. aastal registreeriti 200 miljones külastaja.

Detsembris ja jaanuaris on torni alumisel platvormil avatud 220 ruutmeetri suurune liuväli. Seal kasutatav varustus antakse kohapeal, enda oma kaasa võtta ei tohi.

Eiffeli torni on keelatud kaasa võtta loomi, välja arvatud pimeda juhtkoerad.

Eiffeli tornist on üle maailma tehtud üle 30 duplikaadi või sellest inspireeritud ehitist.

## Pilte

Pilt:Eiffeli_torn_Pariisis_94.jpg|Eiffeli torn (1994)
Pilt:Tour Eiffel - 20150801 15h30 (10621).jpg|
Pilt:Sous la Tour Eiffel 1.jpg|
Pilt:Eiffel Tower spire, 10 October 2010.jpg|
Pilt:Eiffel Tower, view from the Trocadero, 1 July 2008.jpg|


## Vaata ka
*Watkini torn
*Hiiumaa Eiffel

## Viited

## Kirjandus
* "Eiffeli torn maha?" Vaba Maa, 14. jaanuar 1936, nr 10, lk 8.

## Välislingid

*Eiffeli torni koduleht
Avignon

**Avignon** on linn Prantsusmaal, Vaucluse'i departemangu keskus. See asub Rhône'i vasakul kaldal.

## Ajalugu

Avignon asutati juba enne Rooma vallutusi. Rhône'i kaldal asus keltide kindlus. Sealkandis elasid keldi päritolu kavaarid.

Linn oli Rooma riigi Gallia Transalpina, hilisema Gallia Narbonensise provintsi keskus. Sel ajal nimetati seda *Avennioks*, mis on tulnud Avenniuse suguvõsa järgi. Gallia Narbonensis oli Rooma esimene provints teispool Alpe. Sellest ajast pole säilinud arhitektuurilises mõttes peaaegu midagi.

Suure rahvasterändamise ajal sai Avignon tugevasti kannatada. Seejärel kuulus ta järjepanu gootidele, Burgundiale, läänegootidele ja Frangi riigi Austraasia osale. 736 vallutasid Avignoni saratseenid, 737 vallutas ja rüüstas linna Karl Martell, kuna linlased olid koos araablastega tema vastu sõdinud. Kuni Louis II surmani 879 kuulus Avignon taas Frangi riiki, siis kuulutas Boso Burgundia ehk Arelaadi (pealinna Arles'i järgi) sõltumatuks.

1033, mil Konrad II sai Arelaadi kuningaks, läks linn Saksa-Rooma riigile. Keiser elas kaugel, Avignon allus talle ainult nimeliselt, olles aastast 1135 sisuliselt sõltumatu. Ka Forcalquier', Toulouse'i ja Provence'i krahvidel oli linna üle ainult nominaalne, mitte sisuline võim. 1135 loobus Forcalquier' krahv igasugustest õigustest Avignoni üle.

12. sajandi lõpus kuulutas Avignon end täiesti sõltumatuks. Ent iseseisvus ei kestnud kaua. Avignon oli üks katarite keskusi ja 1226 vallutas Prantsusmaa kuningas Louis VIII Avignoni albilaste vastu suunatud ristisõjas pärast seda, kui linn oli keeldunud avamast väravaid temale ja paavsti legaadile. Linn alistus pärast kolmekuist piiramist (10. juuni – 13. september), pidi oma kindlustused lammutama ja vallikraavi täitma.

7. mail 1251 tegi Louis VIII Avignoni oma vendade Charles of Anjou ja Alphonse de Poitiers' ühisvalduseks. Pärast viimase surma 25. augustil 1271 sai Avignon Prantsusmaa osaks. 1274. aastast valitsesid linna kuninga esindajatena rektorid.

1303. aastal asutati Avignoni ülikool.

1309. aastal viis Prantsusmaa kuningas paavstide asukoha Avignoni, paavst Clemens V, kes pärines Bordeaux'st, viis paavsti residentsi Avignoni. Niinimetatud Avignoni vangipõlv kestis 1377. aastani. Aastatel 1309–1377, enne Suurt skismat Rooma ja Avignoni kirikute vahel, resideeris Avignonis 7 paavsti. Skisma viis rivaalpaavstide valimiseni mõlemas kohas. Pärast seda resideeris Avignonis aastani 1423 kolm vastupaavsti, kuni paavst lõplikult Rooma tagasi läks. Aastatel 1334–1363 ehitas paavst Benedictus XII vana paavstipalee Avignonis ja paavst Clemens VI ehitas uue paavstipalee; üheskoos oli Paavstide palee suurim gooti palee Euroopas.1335–1364 ehitati linna paavstiloss Palais des Papes.

Paavstiloss ja Avignoni ajalooline kesklinn kuuluvad UNESCO maailmapärandi nimistusse (aastast 1995).

## Kultuur
Igal aastal juulis toimub linnas Avignoni teatrifestival.

## Viited

## Välislingid

* Avignoni koduleht
Kagu-Aasia

**Kagu-Aasia** on piirkond Aasias. Kagu-Aasia hulka kuuluvaks loetakse Indohiina poolsaarel ning Euraasia ja Austraalia vahelistel saartel asuvad riigid ja maad. 

ÜRO liigituse järgi kuuluvad Kagu-Aasiasse   
*
*
*
*
*
*
*
*
*
*
*

Kagu-Aasia asub lähisekvatoriaalses ja ekvatoriaalses kliimavöötmes. Aastas on võimalik saada 2-3 saaki, liigniiskus aga pärsib põllumajandust. Maaharimisega tegeldakse peamiselt vulkaanilistel platoodel ja jõgede deltades. Laialdaselt tegeldakse istandustega. 

Kagu-Aasias on märkimisväärsed metsavarud, samuti leidub naftat (Brunei). Leidub palju metallimaake ja muidki maake, mida sageli veel kasutusele võetud pole.

## Vaata ka
*Kesk-Aasia
*Ida-Aasia
*Lõuna-Aasia
*Lääne-Aasia
*Põhja-Aasia
*Sise-Aasia